title: Decizia Comitetului executiv din 15 decembrie 1997 privind principiile directoare referitoare la mijloacele de probă și probele concludente în cadrul acordurilor de readmisie dintre Statele Schengen [SCH/Com-ex (97)39 rev.]

text:
               19/Volumul 02

               RO

               Jurnalul Ofícial al Uniunii Europene

               32

         41997D0039

               L 239/188

               JURNALUL OFÍCIAL AL UNIUNII EUROPENE

      DECIZIA COMITETULUI EXECUTIV

   din 15 decembrie 1997
   privind principiile directoare referitoare la mijloacele de probă și probele concludente în cadrul acordurilor de readmisie dintre Statele Schengen
   [SCH/Com-ex (97)39 rev.]
   COMITETUL EXECUTIV,
   având în vedere articolul 132 din Convenția de punere în aplicare a Acordului Schengen,
   având în vedere articolul 23 alineatul (4) din convenția menționată anterior,
   DECIDE:
   Documentul SCH/II-Read (97)3 rev. 7 privind principiile directoare referitoare la mijloacele de probă și probele concludente în cadrul acordurilor de readmisie dintre Statele Schengen, document anexat, se aprobă. Se recomandă aplicarea acestor principii directoare de la data adoptării prezentei decizii.

      Viena, 15 decembrie 1997.

            Președintele

         K. SCHLÖGL

   SCH/II-Read (97)3 rev.7
   Subiectul: Principiile directoare referitoare la mijloacele de probă și probele concludente în cadrul acordurilor de readmisie dintre Statele Schengen
   Întrucât au apărut probleme în practica de aplicare a acordurilor de readmisie, mai ales în ceea ce privește mijloacele de probă care să stabilească șederea ilegală sau tranzitul ilegal al resortisanților străini pe teritoriul părții contractante solicitate;
   Părțile contractante au adoptat următoarele principii directoare ce pot fi utile părților contractante în aplicarea unor viitoare acorduri de readmisie:

               1.

               Următoarele documente, printre altele, pot fi considerate ca făcând dovada șederii sau a tranzitului:

                           —

                           o ștampilă de intrare aplicată pe documentul de călătorie de către partea contractantă solicitată;

                           —

                           o ștampilă de ieșire aplicată de un stat vecin al unei părți contractante, având în vedere ruta călătoriei ca și data de trecere a frontierei;

                           —

                           o ștampilă de intrare aplicată de partea contractantă solicitată pe un document de călătorie fals sau falsificat;

                           —

                           biletele de călătorie eliberate nominal care pot stabili oficial intrarea;

                           —

                           amprentele digitale;

                           —

                           un permis de ședere valabil;

                           —

                           o viză valabilă eliberată de partea contractantă solicitată;

                           —

                           un talon de îmbarcare/debarcare care menționează data intrării pe teritoriul părții contractante solicitate.

               2.

               Prezumția de ședere sau tranzit poate stabilită, printre altele, cu următoarele probe:

                           —

                           declarații ale oficialilor;

                           —

                           declarații făcute de terți;

                           —

                           declarații făcute de persoana care urmează să fie transferată;

                           —

                           un permis de ședere expirat eliberat de partea contractantă solicitată, de orice tip ar fi acesta;

                           —

                           o viză expirată eliberată de partea contractantă solicitată;

                           —

                           documente eliberate nominal pe teritoriul părții contractante solicitate;

                           —

                           bilete de călătorie;

                           —

                           facturi hoteliere;

                           —

                           permise de acces în așezăminte publice sau private situate pe teritoriul părților contractante;

                           —

                           documente de programare pentru o consultație la medic, la dentist etc.;

                           —

                           date care să arate că persoana care urmează să fie transferată a folosit serviciile unui mijlocitor sau ale unei agenții de voiaj.

               3.

               În măsura în care partenerii Schengen iau în considerare mijloacele de probă menționate la punctul 1 atunci când încheie acorduri viitoare de readmisie, acestea trebuie să prezinte probe concludente privind șederea sau tranzitul. În principiu, nu se va mai face nici o altă investigație. Se pot admite, cu toate acestea, probe care să demonstreze contrariul (de exemplu ce pot dovedi că un document de călătorie este falsificat sau fals).

               4.

               În măsura în care partenerii Schengen iau în considerare probele enumerate la punctul 2 atunci când încheie acorduri viitoare de readmisie, aceste probe stabilesc prezumția de reședință sau tranzit. Aceste probe pot fi răsturnate, în principiu, prin probe contrarii.


title: Decizia Comisiei din 13 februarie 1987 de modificare a Deciziei 80/686/CEE privind instituirea unui Comitet consultativ pentru controlul și reducerea poluării cauzate de hidrocarburile evacuate în mare

text:
Anunţ juridic important

|

31987D0144

Official Journal L 057 , 27/02/1987 P. 0057 - 0057 Finnish special edition: Chapter 15 Volume 7 P. 0210  Swedish special edition: Chapter 15 Volume 7 P. 0210  Ediţie specială în limba cehă Chapter 15 Volume 01 P. 332  - 332 Ediţie specială în limba estonă Chapter 15 Volume 01 P. 332  - 332 Ediţie specială în limba maghiară Chapter 15 Volume 01 P. 332  - 332 Ediţie specială în limba lituaniană Chapter 15 Volume 01 P. 332  - 332 Ediţie specială în limba letonă Chapter 15 Volume 01 P. 332  - 332 Ediţie specială în limba malteză Chapter 15 Volume 01 P. 332  - 332 Ediţie specială în limba polonă Chapter 15 Volume 01 P. 332  - 332 Ediţie specială în limba slovacă Chapter 15 Volume 01 P. 332  - 332 Ediţie specială în limba slovenă Chapter 15 Volume 01 P. 332  - 332

		19870213Decizia Comisieidin 13 februarie 1987de modificare a Deciziei 80/686/CEE privind instituirea unui Comitet consultativ pentru controlul și reducerea poluării cauzate de hidrocarburile evacuate în mare(87/144/CEE)COMISIA COMUNITĂȚILOR EUROPENE,având în vedere Tratatul de instituire a Comunității Economice Europene,întrucât, prin Decizia 80/686/CEE [1], Comisia a instituit un Comitet consultativ privind controlul și reducerea poluării cauzate de hidrocarburile evacuate în mare; întrucât, prin Decizia 85/208/CEE [2], Comisia a extins competența acestui comitet pentru a include și alte substanțe periculoase;întrucât s-a realizat un progres semnificativ în acțiunile comunitare privind controlul și reducerea poluării cauzate de scurgerile de hidrocarburi în mare;întrucât Parlamentul European, în Rezoluția sa din 16 septembrie 1983 [3], a considerat că se impun reglementări stricte care să reglementeze, printre altele, problemele privind membrii comitetelor și grupurilor de experți;întrucât se impune, pentru motivele enunțate mai sus, modificarea Deciziei 80/686/CEE,DECIDE:Articolul 1Decizia 80/686/CEE se modifică după cum urmează:1. La articolul 3 alineatul (1), cuvintele "trei reprezentanți pentru fiecare stat membru" se înlocuiesc cu "doi reprezentanți pentru fiecare stat membru".2. Articolul 7 se înlocuiește cu:"Articolul 7Dacă este necesar, Comisia poate invita, cu titlu personal, unul sau mai mulți membri cu competențe specifice domeniului în cauză."3. Articolul 10 se elimină.Adoptată la Bruxelles, 13 februarie 1987.Pentru ComisieStanley Clinton DavisMembru al Comisiei[1] JO L 188, 22.7.1980, p. 11.[2] JO L 89, 29.3.1985, p. 64.[3] JO C 277, 17.10.1983, p. 195.--------------------------------------------------


title: Decizia 2014/22/PESC a Consiliului din 20 ianuarie 2014 de modificare a Deciziei 2013/353/PESC de modificare și de prelungire a mandatului Reprezentantului Special al Uniunii Europene pentru Caucazul de Sud și criza din Georgia

text:
               21.1.2014

               RO

               Jurnalul Oficial al Uniunii Europene

               L 16/30

      DECIZIA 2014/22/PESC A CONSILIULUI

   din 20 ianuarie 2014
   de modificare a Deciziei 2013/353/PESC de modificare și de prelungire a mandatului Reprezentantului Special al Uniunii Europene pentru Caucazul de Sud și criza din Georgia
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 31 alineatul (2) și articolul 33,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 25 august 2011, Consiliul a adoptat Decizia 2011/518/PESC (1) de numire a domnului Philippe LEFORT în calitate de Reprezentant Special al Uniunii Europene (RSUE) pentru Caucazul de Sud și criza din Georgia.

               (2)

               La 2 iulie 2013, Consiliul a adoptat Decizia 2013/353/PESC (2) de prelungire a mandatului RSUE până la 30 iunie 2014 și de acordare a unei valori de referință financiară până la 31 decembrie 2013.

               (3)

               Ar trebui acordată o nouă valoare de referință financiară pentru perioada 1 ianuarie 2014-30 iunie 2014,

         ADOPTĂ PREZENTA DECIZIE:
   Articolul 1
   Articolul 5 din Decizia 2013/353/PESC se modifică după cum urmează:

               (a)

               la alineatul (1) se adaugă următorul paragraf:
               „Valoarea de referință financiară destinată să acopere cheltuielile aferente mandatului RSUE în perioada 1 ianuarie 2014-30 iunie 2014 este de 1 040 000 EUR.”;

               (b)

               la alineatul (2), prima teză se înlocuiește cu următorul text:
               „Cheltuielile finanțate din suma menționată la primul paragraf din alineatul (1) sunt eligibile începând cu 1 iulie 2013.”

         Articolul 2
   Intrarea în vigoare
   Prezenta decizie intră în vigoare la data adoptării.
   Se aplică de la 1 ianuarie 2014.

      Adoptată la Bruxelles, 20 ianuarie 2014.

            Pentru Consiliu

            Președintele

         C. ASHTON

      (1)  Decizia 2011/518/PESC a Consiliului din 25 august 2011 de numire a Reprezentantului Special al Uniunii Europene pentru Caucazul de Sud și criza din Georgia (JO L 221, 27.8.2011, p. 5).

      (2)  Decizia 2013/353/PESC a Consiliului din 2 iulie 2013 de modificare și de prelungire a mandatului Reprezentantului Special al Uniunii Europene pentru Caucazul de Sud și criza din Georgia (JO L 185, 4.7.2013, p. 9).


title: 2011/598/UE: Decizia Parlamentului European din 10 mai 2011 privind descărcarea de gestiune pentru execuția bugetului Fundației Europene pentru Îmbunătățirea Condițiilor de Viață și de Muncă aferent exercițiului financiar 2009

text:
               27.9.2011

               RO

               Jurnalul Oficial al Uniunii Europene

               L 250/210

         DECIZIA PARLAMENTULUI EUROPEAN
   din 10 mai 2011
   privind descărcarea de gestiune pentru execuția bugetului Fundației Europene pentru Îmbunătățirea Condițiilor de Viață și de Muncă aferent exercițiului financiar 2009
   (2011/598/UE)
   PARLAMENTUL EUROPEAN,
   având în vedere conturile anuale finale ale Fundației Europene pentru Îmbunătățirea Condițiilor de Viață și de Muncă pentru exercițiul financiar 2009,
   având în vedere Raportul Curții de Conturi privind conturile anuale finale ale Fundației Europene pentru Îmbunătățirea Condițiilor de Viață și de Muncă pentru exercițiul financiar 2009, însoțit de răspunsurile Fundației (1),
   având în vedere Recomandarea Consiliului din 15 februarie 2011 (05892/2011 – C7-0052/2011),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CEE) nr. 1365/75 al Consiliului din 26 mai 1975 privind constituirea Fundației Europene pentru Îmbunătățirea Condițiilor de Viață și de Muncă (3), în special articolul 16,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar și avizul Comisiei pentru ocuparea forței de muncă și afaceri sociale (A7-0108/2011),

               1.

               acordă directorului Fundației Europene pentru Îmbunătățirea Condițiilor de Viață și de Muncă descărcarea de gestiune pentru execuția bugetului Fundației aferent exercițiului financiar 2009;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Fundației Europene pentru Îmbunătățirea Condițiilor de Viață și de Muncă, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 338, 14.12.2010, p. 155.

      (2)  JO L 248, 16.9.2002, p. 1.

      (3)  JO L 139, 30.5.1975, p. 1.

      (4)  JO L 357, 31.12.2002, p. 72.
    ---documentbreak---

               27.9.2011

               RO

               Jurnalul Oficial al Uniunii Europene

               L 250/211

         REZOLUȚIA PARLAMENTULUI EUROPEAN
   din 10 mai 2011
   conținând observațiile care fac parte integrantă din decizia privind descărcarea de gestiune pentru execuția bugetului Fundației Europene pentru Îmbunătățirea Condițiilor de Viață și de Muncă aferent exercițiului financiar 2009
   PARLAMENTUL EUROPEAN,
   având în vedere conturile anuale ale Fundației Europene pentru Îmbunătățirea Condițiilor de Viață și de Muncă pentru exercițiul financiar 2009,
   având în vedere Raportul Curții de Conturi privind conturile anuale ale Fundației Europene pentru Îmbunătățirea Condițiilor de Viață și de Muncă pentru exercițiul financiar 2009, însoțit de răspunsurile Fundației (1),
   având în vedere Recomandarea Consiliului din 15 februarie 2011 (05892/2011 – C7-0052/2011),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CEE) nr. 1365/75 al Consiliului din 26 mai 1975 privind constituirea Fundației Europene pentru Îmbunătățirea Condițiilor de Viață și de Muncă (3), în special articolul 16,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar și avizul Comisiei pentru ocuparea forței de muncă și afaceri sociale (A7-0108/2011),

               A.

               întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2009 și cu privire la legalitatea și regularitatea operațiunilor subiacente;

               B.

               întrucât, la 5 mai 2010, Parlamentul a acordat directorului Fundației Europene pentru Îmbunătățirea Condițiilor de Viață și de Muncă descărcarea de gestiune pentru execuția bugetului Fundației aferent exercițiului financiar 2008 (5), iar în rezoluția sa care însoțea decizia de descărcare de gestiune, inter alia,

                           —

                           a regretat faptul că în 2008, 2007 și 2006, Curtea de Conturi a depistat deficiențe în procedurile de recrutare;

                           —

                           a solicitat Fundației să ia măsuri pentru a îmbunătăți monitorizarea contractelor sale, precum și programarea procedurilor sale de achiziții;

                           —

                           a observat că suma reportată a reprezentat mai mult de 55 % din creditele pentru exercițiul financiar 2008 (și anume 4 900 000 EUR);

               C.

               întrucât bugetul Fundației pentru exercițiul financiar 2009 s-a ridicat la 20 200 000 EUR, ceea ce reprezintă o reducere de 3,8 % față de exercițiul financiar 2008,

      Performanță

               1.

               salută intenția Fundației de a prezenta în 2010, într-un tabel care trebuie anexat la viitorul raport al Curții de Conturi, o comparație între operațiunile realizate în exercițiul financiar care face obiectul descărcării de gestiune și cele realizate în exercițiul financiar precedent, pentru a permite autorității care acordă descărcarea de gestiune să evalueze cu mai multă eficacitate performanțele Fundației de la un exercițiu financiar la altul;

               2.

               ia act de faptul că Fundația a realizat o altă evaluare ex post a programului său de lucru pentru 2005-2008, după cea finalizată în 2007, care evalua programul de lucru al Fundației pentru perioada 2001-2004; consideră că acest exercițiu este extrem de util pentru Fundație, datorită învățămintelor și recomandărilor utile rezultate în ceea ce privește provocările cu care se confruntă viitoarea sa fază de programare; felicită Fundația că a demonstrat prin această evaluare că:

                           —

                           și-a folosit cu eficacitate resursele financiare pentru sprijinirea punerii în aplicare a programului său de lucru;

                           —

                           a realizat obiectivele programului de lucru 2005-2008;

               3.

               încurajează însă Fundația să își dezvolte în continuare „sistemul de monitorizare a performanței Eurofound” (EPMS) pentru a garanta că rezultatele monitorizării sale a performanței sunt introduse în procesul de luare a deciziilor și în planificarea gestiunii și că sunt realizate studii periodice pentru a obține un feedback din partea publicului-țintă;

               4.

               susține recomandarea evaluatorului extern de a defini mai bine publicul-țintă al Fundației la nivel național (cu alte cuvinte, dacă Fundația ar trebui să își extindă sfera de acțiune dincolo de autoritățile și decidenții politici de la nivel național și să încerce să ajungă la un grup mai larg de organisme patronale și sindicale) și de a crea o rețea de puncte focale bazate pe autoritățile naționale reprezentate în Consiliul său de administrație;

      Consiliul de administrație

               5.

               constată că evaluatorul extern al evaluării ex post efectuate asupra programului de lucru al Fundației pentru perioada 2005-2008 a semnalat că, din cauza dimensiunii sale sporite în urma extinderii din 2004 a Uniunii, a numărului redus de reuniuni și a rotației relativ intense a membrilor, Consiliul de administrație al Fundației nu a fost un organ eficace de decizie; prin urmare, invită Fundația să ia măsuri pentru a consolida rolul Consiliului de administrație de a oferi orientări generale pentru activitatea Fundației; încurajează, în special, Consiliul de administrație al Fundației să aloce timpul necesar pentru a discuta aspectele/prioritățile strategice;

      Procedurile de achiziții publice

               6.

               constată că Curtea de Conturi a scos în evidență erori și anomalii cu ocazia evaluării unei proceduri deschise de achiziții publice, care au afectat calitatea acesteia; prin urmare, invită Fundația să ia măsuri pentru a-și îmbunătăți procedura de evaluare și de examinare cu scopul de a evita repetarea unor astfel de erori;

      Gestiune bugetară

               7.

               invită Fundația să se asigure că creditele sunt puse la dispoziție numai după ce se încasează venitul alocat aferent; observă, de fapt, că Curtea de Conturi a semnalat că bugetul Fundației nu prevedea linii bugetare specifice diferitelor programe finanțate din venituri alocate, contrar regulamentului său financiar (articolul 19); observă, în plus, că, în cadrul unui program finanțat din venituri alocate, Fundația a angajat 184 000 EUR, deși veniturile alocate efectiv încasate au fost de doar 29 000 EUR;

               8.

               regretă faptul că Curtea de Conturi a fost obligată să emită rezerve cu privire la declarația bugetară și financiară a Fundației, subliniind că conturile provizorii inițiale prezentate de aceasta conțineau lacune majore indicând deficiențe semnificative în organizarea financiară a Fundației; salută confirmarea de către Fundație a faptului că aceasta va asigura prin resurse și programe de formare suplimentare corectitudinea aplicării procedurilor de închidere a exercițiului financiar și respectarea termenelor pentru prezentarea conturilor sale;

      Resurse umane

               9.

               invită Fundația să furnizeze dovezi cu privire la deciziile sale privind selecția personalului (de exemplu, dovezi privind punctajul minim fixat pentru candidați la începutul procesului de recrutare) pentru a garanta transparența procedurilor de recrutare; observă, de fapt, că Curtea de Conturi a semnalat nereguli în această privință în cadrul a șapte proceduri auditate de selecție a personalului; constată, în special, că nu s-au găsit dovezi privind punctajul minim pe care candidații trebuiau să îl obțină pentru a fi invitați la interviu și cu privire la faptul că punctajul minim necesar pentru ca aceștia să fie înscriși pe lista de rezervă a fost stabilit de membrii juriului înainte de examinarea candidaturilor;

               10.

               observă, în special, că deficiențele din procedurile de recrutare au fost deja identificate de autoritatea care acordă descărcarea de gestiune încă din 2006; prin urmare, îndeamnă Fundația să remedieze rapid această situație și să informeze autoritatea care acordă descărcarea de gestiune cu privire la progresele înregistrate;

               11.

               salută, cu toate acestea, angajamentul Fundației de a consolida pe viitor documentația aferentă procedurilor de recrutare;

      Audit intern

               12.

               salută faptul că Fundația a pus în aplicare la 1 iulie 2010 un sistem de înregistrare și analizare a excepțiilor de la politicile și procedurile sale stabilite („registrul de excepții”);

               13.

               recunoaște că s-au luat măsuri pentru a da curs recomandărilor anterioare în cazul a două din cele opt recomandări ale Serviciului de Audit Intern (IAS); observă că recomandările considerate a fi „foarte importante” se referă în principal la eficacitatea sistemului de control intern (și anume „planul anual de lucru pentru asigurarea controlului intern”, „reexaminarea posturilor sensibile” și „procedurile pentru comunicarea neregulilor”); prin urmare, invită Fundația să pună rapid în aplicare aceste recomandări;

               14.

               constată, de asemenea, că IAS a efectuat în 2009 un audit al gestiunii financiare și a prezentat două recomandări „critice” și șase recomandări „foarte importante” dintr-un număr de 15; este preocupat de faptul că cele două concluzii critice se referă la postul contabil (și anume „post care urmează să fie ocupat de un agent temporar sau de un funcționar”, „competențele urmând a fi aliniate cu recomandările contabilului Comisiei”) și la validarea sistemelor contabile, iar cele șase concluzii „foarte importante” se referă la necesitatea de a documenta mai bine circuitele financiare ale Fundației, la conceperea și planificarea achizițiilor publice, la controalele ex post, la normele privind rambursarea și la raportarea excepțiilor; prin urmare, îndeamnă Fundația să pună în aplicare fără întârziere recomandările IAS și să informeze autoritatea care acordă descărcarea de gestiune cu privire la progresele înregistrate în această direcție;

               15.

               face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 10 mai 2011 (6) referitoare la performanțele, gestiunea financiară și controlul agențiilor.

      (1)  JO C 338, 14.12.2010, p. 155.

      (2)  JO L 248, 16.9.2002, p. 1.

      (3)  JO L 139, 30.5.1975, p. 1.

      (4)  JO L 357, 31.12.2002, p. 72.

      (5)  JO L 252, 25.9.2010, p. 196.

      (6)  Texte adoptate, P7_TA(2011)0163 (a se vedea pagina 269 din prezentul Jurnal Oficial).


title: Decizia 2009/956/PESC a Consiliului din 15 decembrie 2009 de modificare a Acțiunii comune 2009/131/PESC de prelungire a mandatului Reprezentantului Special al Uniunii Europene pentru criza din Georgia

text:
               16.12.2009

               RO

               Jurnalul Oficial al Uniunii Europene

               L 330/77

      DECIZIA 2009/956/PESC A CONSILIULUI

   din 15 decembrie 2009
   de modificare a Acțiunii comune 2009/131/PESC de prelungire a mandatului Reprezentantului Special al Uniunii Europene pentru criza din Georgia
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 31 alineatul (2) și articolul 33,
   întrucât:

               (1)

               La 25 septembrie 2008, Consiliul a adoptat Acțiunea comună 2008/760/PESC (1) de numire a dlui Pierre MOREL în calitate de Reprezentant Special al Uniunii Europene (RSUE) pentru criza din Georgia până la 28 februarie 2009.

               (2)

               La 16 februarie 2009, Consiliul a adoptat Acțiunea comună 2009/131/PESC (2) de prelungire a mandatului RSUE până la 31 august 2009, iar la 27 iulie 2009, Consiliul a adoptat Acțiunea comună 2009/571/PESC (3), care a prelungit în continuare mandatul RSUE până la 28 februarie 2010.

               (3)

               Ar trebui prevăzută o nouă valoare de referință financiară pentru acoperirea cheltuielilor aferente mandatului RSUE până la 28 februarie 2010.

               (4)

               RSUE își va executa mandatul în contextul unei situații susceptibile de a se deteriora și de a aduce atingere obiectivelor politicii externe și de securitate comună prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   Acțiunea comună 2009/131/PESC se modifică după cum urmează:
   Articolul 5 alineatul (1) se înlocuiește cu următorul text:

      „(1)   Valoarea de referință financiară pentru acoperirea cheltuielilor aferente mandatului RSUE pentru perioada cuprinsă între 1 martie 2009 și 28 februarie 2010 este de 517 000 EUR.”

   Articolul 2
   Prezenta decizie intră în vigoare la data adoptării.
   Articolul 3
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 15 decembrie 2009.

            Pentru Consiliu

            Președintele

         E. ERLANDSSON

      (1)  JO L 259, 27.9.2008, p. 16.

      (2)  JO L 46, 17.2.2009, p. 47.

      (3)  JO L 197, 29.7.2009, p. 109.


title: Decizia (UE) 2016/1528 a Parlamentului European din 28 aprilie 2016 privind descărcarea de gestiune pentru execuția bugetului Autorității Europene de Asigurări și Pensii Ocupaționale aferent exercițiului financiar 2014

text:
               14.9.2016

               RO

               Jurnalul Oficial al Uniunii Europene

               L 246/266

         DECIZIA (UE) 2016/1528 A PARLAMENTULUI EUROPEAN
   din 28 aprilie 2016
   privind descărcarea de gestiune pentru execuția bugetului Autorității Europene de Asigurări și Pensii Ocupaționale aferent exercițiului financiar 2014
   PARLAMENTUL EUROPEAN,

               —

               având în vedere conturile anuale finale ale Autorității Europene de Asigurări și Pensii Ocupaționale pentru exercițiul financiar 2014,

               —

               având în vedere Raportul Curții de Conturi privind conturile anuale ale Autorității Europene de Asigurări și Pensii Ocupaționale pentru exercițiul financiar 2014, însoțit de răspunsul autorității (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2014 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 12 februarie 2016 privind descărcarea de gestiune a autorității în ceea ce privește execuția bugetară pentru exercițiul financiar 2014 (05584/2016 – C8-0087/2016),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (UE) nr. 1094/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea Europeană de Asigurări și Pensii Ocupaționale), de modificare a Deciziei nr. 716/2009/CE și de abrogare a Deciziei 2009/79/CE a Comisiei (4), în special articolul 64,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 94 și anexa V la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru afaceri economice și monetare (A8-0091/2016),

               1.

               acordă directorului executiv al Autorității Europene de Asigurări și Pensii Ocupaționale descărcarea de gestiune pentru execuția bugetului autorității aferent exercițiului financiar 2014;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Autorității Europene de Asigurări și Pensii Ocupaționale, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 409, 9.12.2015, p. 175.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 331, 15.12.2010, p. 48.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: Decizia nr. 3/2012/CP a Comitetului permanent al statelor AELS din 26 octombrie 2012 de stabilire a procedurilor pentru comitetele care asistă Autoritatea AELS de Supraveghere în exercitarea funcțiilor sale în conformitate cu articolul 3 din Protocolul 1 la Acordul între statele AELS privind instituirea Autorității de Supraveghere și a Curții de Justiție

text:
               7.2.2013

               RO

               Jurnalul Oficial al Uniunii Europene

               L 36/5

         DECIZIA NR. 3/2012/CP A COMITETULUI PERMANENT AL STATELOR AELS
   din 26 octombrie 2012
   de stabilire a procedurilor pentru comitetele care asistă Autoritatea AELS de Supraveghere în exercitarea funcțiilor sale în conformitate cu articolul 3 din Protocolul 1 la Acordul între statele AELS privind instituirea Autorității de Supraveghere și a Curții de Justiție
   COMITETUL PERMANENT AL STATELOR AELS,
   având în vedere Acordul între statele AELS privind instituirea Autorității de Supraveghere și a Curții de Justiție, astfel cum a fost modificat prin Protocolul de adaptare a Acordului dintre statele AELS privind instituirea Autorității de Supraveghere și a Curții de Justiție, denumit în continuare Acordul privind Autoritatea de Supraveghere și Curtea de Justiție, în special articolul 3 din Protocolul 1,
   întrucât:
   În anumite acte juridice Parlamentul European și Consiliul conferă Comisiei Europene competențe de executare a normelor cuprinse în actele respective. Articolul 291 din Tratatul privind funcționarea Uniunii Europene prevede că Parlamentul European și Consiliul trebuie să stabilească normele și principiile generale privind mecanismele de control de către statele membre al exercitării competențelor de executare de către Comisie.
   Parlamentul European și Consiliul au stabilit aceste norme și principii generale prin Regulamentul (UE) nr. 182/2011 din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie (1).
   Articolul 3 din Protocolul 1 la Acordul privind Autoritatea de Supraveghere și Curtea de Justiție încredințează Autorității AELS de Supraveghere anumite funcții care, în cadrul Uniunii Europene, sunt exercitate de către Comisia Europeană; atunci când exercită unele dintre aceste funcții, Comisia Europeană trebuie să respecte anumite proceduri în ceea ce privește exercitarea competențelor sale de executare. În conformitate cu aceste proceduri, Comisia Europeană trebuie să înainteze unui comitet un proiect de măsuri care urmează să fie adoptate.
   Articolul 3 din Protocolul 1 la Acordul privind Autoritatea de Supraveghere și Curtea de Justiție prevede că este de competența Comitetului permanent să stabilească procedurile de respectat atunci când Autoritatea AELS de Supraveghere trebuie să înainteze unui comitet un proiect de măsuri sau să se consulte în alt mod cu un comitet.
   Aceste proceduri sunt identice sau corespund cel mai îndeaproape cu cele pe care Comisia Europeană, în conformitate cu actele menționate în anexele la Acordul privind SEE, le respectă, atunci când exercită funcții corespunzătoare.
   Decizia de desemnare a comitetelor între statele AELS, corespunzând comitetelor relevante ale Uniunii Europene, se adoptă separat de către Comitetul permanent în conformitate cu articolul 5 alineatul (2) din Acordul privind Comitetul permanent al statelor AELS, în urma unei propuneri din partea Autorității AELS de Supraveghere,
   DECIDE:
   Articolul 1
   Dispoziții comune
   1.   Autoritatea AELS de Supraveghere este asistată de un comitet compus din reprezentanți ai statelor AELS și prezidat de un reprezentant al Autorității AELS de Supraveghere. Președintele nu participă la votul în comitet.
   2.   Președintele înaintează comitetului un proiect de măsuri care urmează să fie supus examinării. Comitetul emite un aviz privind proiectul de măsuri, în termenul pe care președintele îl poate stabili în funcție de urgența chestiunii, în urma votului, dacă este necesar. Termenele sunt proporționale și oferă membrilor comitetului posibilitatea de a examina proiectul de măsuri și de a-și exprima opiniile din timp și în mod efectiv.
   3.   Până la emiterea unui aviz, orice membru al comitetului poate propune modificări, iar președintele poate prezenta versiuni modificate ale proiectului de măsuri pentru a se ține seama de discuțiile din cadrul comitetului. Președintele depune toate eforturile necesare pentru a găsi soluții care să se bucure de cel mai larg sprijin posibil în cadrul comitetului. În acest sens, președintele poate convoca mai multe reuniuni ale comitetului.
   4.   Avizul comitetului este consemnat în procesul-verbal; în plus, fiecare stat AELS are dreptul să solicite ca poziția sa să fie consemnată în procesul-verbal.
   5.   După caz, mecanismul de control include sesizarea unui comitet de apel. Comitetul de apel își stabilește regulamentul de procedură cu majoritatea simplă a membrilor. Autoritatea AELS de Supraveghere înaintează comitetului o propunere de regulament de procedură. Comitetul de apel emite un aviz în termen de două luni de la data la care a fost sesizat. Președintele comitetului de apel este un reprezentant al Autorității AELS de Supraveghere.
   Articolul 2
   Procedura de consultare
   1.   În cazul în care se aplică procedura de consultare, comitetul emite avizul, atunci când este necesar, prin supunerea la vot. În cazul în care votul este necesar, avizul comitetului se adoptă cu majoritate simplă.
   2.   Autoritatea AELS de Supraveghere decide cu privire la măsurile care trebuie luate, ținând seama cât mai mult posibil de concluziile desprinse din discuțiile din cadrul comitetului și de avizul emis. Aceasta informează comitetul cu privire la modul în care a luat în considerare avizul.
   Articolul 3
   Procedura de examinare
   1.   În cazul în care se aplică procedura de examinare, comitetul emite avizul, atunci când este necesar, prin supunerea la vot. În cazul în care votul este necesar, avizul comitetului se adoptă cu majoritate simplă.
   2.   Atunci când comitetul emite un aviz favorabil, Autoritatea AELS de Supraveghere adoptă proiectul de măsuri avute în vedere.
   3.   Atunci când comitetul emite un aviz nefavorabil, Autoritatea AELS de Supraveghere nu adoptă măsurile respective. În cazul în care proiectul de măsuri este considerat necesar, președintele poate fie să înainteze comitetului o versiune modificată a proiectului de măsuri, fie să prezinte proiectul de măsuri comitetului de apel, pentru deliberări suplimentare.
   4.   Dacă nu se emite niciun aviz, Autoritatea AELS de Supraveghere poate adopta măsurile avute în vedere, cu excepția cazului în care actul de bază prevede că proiectul de măsuri nu poate fi adoptat atunci când nu se emite niciun aviz.
   Articolul 4
   Sesizarea comitetului de apel
   1.   Comitetul de apel este format din câte un reprezentant din partea fiecărui stat AELS și este prezidat de un reprezentant al Autorității AELS de Supraveghere. Membrii comitetului care asistă Autoritatea AELS de Supraveghere (articolul 1) nu pot fi membri ai comitetului de apel. Comitetul de apel emite avize cu majoritate simplă. Președintele comitetului de apel nu ia parte la votul din cadrul acestui comitet.
   2.   Până la emiterea avizului, orice membru al comitetului de apel poate sugera modificări ale proiectului de măsuri și președintele poate decide dacă să îl modifice sau nu. Președintele depune toate eforturile necesare pentru a găsi soluții care să se bucure de cel mai larg sprijin posibil în cadrul comitetului de apel. Președintele informează comitetul de apel în legătură cu modul în care au fost luate în considerare dezbaterile și sugestiile de modificare, în special în ceea ce privește sugestiile de modificare care s-au bucurat de un larg sprijin în cadrul comitetului de apel.
   3.   În cazul în care comitetul de apel:

               a)

               emite un aviz favorabil, Autoritatea AELS de Supraveghere adoptă proiectul de măsuri;

               b)

               nu emite niciun aviz, Autoritatea AELS de Supraveghere poate adopta proiectul de măsuri;

               c)

               emite un aviz nefavorabil, Autoritatea AELS de Supraveghere nu adoptă proiectul de măsuri.

         Articolul 5
   Măsuri imediat aplicabile
   1.   Prin derogare de la articolele 2 și 3, un act de bază poate prevedea că, din motive imperative de urgență, justificate în mod corespunzător, sunt necesare măsuri de punere în aplicare imediat aplicabile.
   2.   Autoritatea AELS de Supraveghere adoptă măsuri care se aplică imediat, fără prezentarea lor anterioară unui comitet și care rămân în vigoare pe o perioadă de maximum șase luni, cu excepția cazului în care actul de bază prevede altfel.
   3.   Președintele înaintează imediat măsurile menționate la alineatul (1) comitetului relevant, pentru a obține avizul acestuia în conformitate cu procedura care se aplică acestui comitet.
   4.   În cazul procedurii de examinare, atunci când măsurile nu sunt în conformitate cu avizul comitetului, Autoritatea AELS de Supraveghere abrogă imediat măsurile adoptate în conformitate cu alineatul (1).
   5.   Măsurile menționate la alineatul (1) rămân în vigoare până când sunt abrogate sau înlocuite.
   Articolul 6
   Abrogarea Deciziei nr. 3/94/CP a Comitetului permanent din 10 ianuarie 1994
   Decizia nr. 3/94/CP a Comitetului permanent al statelor AELS din 10 ianuarie 1994 se abrogă.
   Articolul 7
   Dispoziții tranzitorii: adaptarea actelor de bază existente
   Atunci când actele de bază adoptate înainte de intrarea în vigoare a Regulamentului (UE) nr. 182/2011 din 16 februarie 2011 se referă la Decizia 1999/486/CE, se aplică următoarele:

               (a)

               trimiterile la articolul 3 din Decizia 1999/486/CE se înțeleg ca trimiteri la articolul 2 (procedura de consultare) din prezenta decizie;

               (b)

               trimiterile la articolele 4 și 5 din Decizia 1999/486/CE se înțeleg ca trimiteri la articolul 3 (procedura de examinare) din prezenta decizie.

         Articolul 8
   Dispoziții tranzitorii
   Prezenta decizie nu afectează procedurile în curs în cadrul cărora un comitet a emis deja un aviz, în conformitate cu Decizia nr. 3/94/CP a Comitetului permanent.
   Articolul 9
   Informații cu privire la lucrările comitetelor
   Autoritatea AELS de Supraveghere prezintă anual un raport privind activitatea comitetelor.
   Articolul 10
   Intrarea în vigoare
   Prezenta decizie intră în vigoare la data adoptării sale.
   Articolul 11
   Publicarea
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

      Adoptată la Bruxelles, 26 octombrie 2012.

            Pentru Comitetul permanent

            Președintele

         Atle LEIKVOLL

            Secretarul general

         Kristinn F. ÁRNASON

      (1)  JO L 55, 28.2.2011, p. 13.


title: 2011/739/: Decizia Consiliului din 20 octombrie 2011 privind încheierea Acordului între Uniunea Europeană, Confederația Elvețiană și Principatul Liechtenstein de modificare a Acordului adițional între Comunitatea Europeană, Confederația Elvețiană și Principatul Liechtenstein de extindere asupra Principatului Liechtenstein a aplicării Acordului dintre Comunitatea Europeană și Confederația Elvețiană privind comerțul cu produse agricole

text:
               16.11.2011

               RO

               Jurnalul Oficial al Uniunii Europene

               L 297/48

         DECIZIA CONSILIULUI
   din 20 octombrie 2011
   privind încheierea Acordului între Uniunea Europeană, Confederația Elvețiană și Principatul Liechtenstein de modificare a Acordului adițional între Comunitatea Europeană, Confederația Elvețiană și Principatul Liechtenstein de extindere asupra Principatului Liechtenstein a aplicării Acordului dintre Comunitatea Europeană și Confederația Elvețiană privind comerțul cu produse agricole
   (2011/739/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (6) litera (a) punctul (v),
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               Acordul dintre Comunitatea Europeană și Confederația Elvețiană privind schimburile comerciale cu produse agricole (2) (denumit în continuare „acordul pentru agricultură”) a intrat în vigoare la 1 iunie 2002.

               (2)

               Acordul adițional între Comunitatea Europeană, Confederația Elvețiană și Principatul Liechtenstein de extindere asupra Principatului Liechtenstein a aplicării Acordului dintre Comunitatea Europeană și Confederația Elvețiană privind comerțul cu produse agricole (3) (denumit în continuare „acordul adițional”) a intrat în vigoare la 13 octombrie 2007.

               (3)

               Comisia a negociat, în numele Uniunii Europene, un acord între Uniunea Europeană și Confederația Elvețiană privind protecția denumirilor de origine și a indicațiilor geografice ale produselor agricole și alimentare, care modifică acordul pentru agricultură și introduce o nouă anexă 12.

               (4)

               Uniunea Europeană, Principatul Liechtenstein și Confederația Elvețiană au convenit că trebuie modificat și acordul adițional pentru a se ține seama de protecția denumirilor de origine și a indicațiilor geografice.

               (5)

               Acordul între Uniunea Europeană, Confederația Elvețiană și Principatul Liechtenstein de modificare a acordului adițional (denumit în continuare „acordul”) ar trebui încheiat,

         ADOPTĂ PREZENTA DECIZIE:
   Articolul 1
   Se aprobă, în numele Uniunii, Acordul între Uniunea Europeană, Confederația Elvețiană și Principatul Liechtenstein de modificare a Acordului adițional între Comunitatea Europeană, Confederația Elvețiană și Principatul Liechtenstein de extindere asupra Principatului Liechtenstein a aplicării Acordului dintre Comunitatea Europeană și Confederația Elvețiană privind comerțul cu produse agricole (denumit în continuare „acordul”).
   Textul acordului este atașat la prezenta decizie.
   Articolul 2
   Președintele Consiliului desemnează persoana împuternicită să depună, în numele Uniunii, instrumentul de aprobare prevăzut la articolul 3 din acord, prin care Uniunea își asumă obligații.
   Articolul 3
   Prezenta decizie intră în vigoare la data adoptării.

      Adoptată la Luxemburg, 20 octombrie 2011.

            Pentru Consiliu

            Președintele

         M. SAWICKI

      (1)  Aprobarea din 24 iunie 2011 (nepublicată încă în Jurnalul Oficial).

      (2)  JO L 114, 30.4.2002, p. 132.

      (3)  JO L 270, 13.10.2007, p. 6.
    ---documentbreak---

               16.11.2011

               RO

               Jurnalul Oficial al Uniunii Europene

               L 297/49

         ACORD
   între Uniunea Europeană, Confederația Elvețiană și Principatul Liechtenstein de modificare a Acordului adițional între Comunitatea Europeană, Confederația Elvețiană și Principatul Liechtenstein de extindere asupra Principatului Liechtenstein a aplicării Acordului dintre Comunitatea Europeană și Confederația Elvețiană privind comerțul cu produse agricole
   UNIUNEA EUROPEANĂ (denumită în continuare „Uniunea”),
   CONFEDERAȚIA ELVEȚIANĂ (denumită în continuare „Elveția”) și
   PRINCIPATUL LIECHTENSTEIN (denumit în continuare „Liechtenstein”),
   toate denumite în continuare „părți”,
   decise să promoveze în mod reciproc dezvoltarea armonioasă a denumirilor de origine și a indicațiilor geografice (denumite în continuare „indicații geografice”) și să faciliteze, asigurând protecția acestora în cadrul Acordului dintre Comunitatea Europeană și Confederația Elvețiană privind comerțul cu produse agricole (denumit în continuare „Acordul pentru agricultură”), schimburile comerciale bilaterale cu produse agricole și alimentare originare din părți care beneficiază de o indicație geografică în sensul reglementărilor naționale, precum și să actualizeze periodic lista indicațiilor geografice protejate în temeiul acestui acord,
   întrucât:

               (1)

               Legislația elvețiană privind indicațiile geografice ale produselor agricole și alimentare este aplicabilă în Liechtenstein;

               (2)

               Indicațiile geografice din registrul național elvețian pot fi compuse din denumiri geografice de pe teritoriul Liechtensteinului, iar aria geografică a respectivelor indicații geografice poate include teritoriul Liechtensteinului;

               (3)

               În temeiul Acordului adițional între Comunitatea Europeană, Confederația Elvețiană și Principatul Liechtenstein de extindere asupra Principatului Liechtenstein a aplicării Acordului dintre Comunitatea Europeană și Confederația Elvețiană privind comerțul cu produse agricole (denumit în continuare „acordul adițional”), Acordul pentru agricultură se aplică și Liechtensteinului;

               (4)

               În temeiul acordului adițional, produsele din Liechtenstein sunt considerate produse originare din Elveția;

               (5)

               Acordul adițional trebuie modificat, astfel încât noua anexă adăugată la Acordul pentru agricultură cu privire la protecția indicațiilor geografice și a denumirilor de origine din Elveția și Uniune, care vizează produsele agricole și alimentare, să se aplice și Liechtensteinului,

         CONVIN DUPĂ CUM URMEAZĂ:
   Articolul 1
   Modificări
   Acordul adițional se modifică după cum urmează:

               1.

               Articolul 1 alineatul (2) se înlocuiește cu următorul text:
               „Adaptările referitoare la Liechtenstein în ceea ce privește anexele 4-12 la Acordul pentru agricultură sunt prevăzute în anexa la prezentul acord («acordul adițional»), care face parte integrantă din acesta.”

               2.

               În anexă, titlul „Modificări/completări privind anexele 4-11 la Acordul pentru agricultură” se înlocuiește cu următorul titlu:

               3.

               La titlul menționat anterior se adaugă următorul paragraf:
               „Anexa 12, Protecția denumirilor de origine și a indicațiilor geografice ale produselor agricole și alimentare
               Aria geografică a următoarelor indicații geografice elvețiene protejate în temeiul apendicelui 1 la anexa 12 cuprinde și teritoriul Liechtensteinului:

                           —

                           Rheintaler Ribel/Türggen Ribel (DOP)

                           —

                           St. Galler Bratwurst/St. Galler Kalbsbratwurst (IGP).”

         Articolul 2
   Versiuni lingvistice
   Prezentul acord adițional este redactat în trei exemplare în limbile bulgară, cehă, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, olandeză, polonă, portugheză, română, slovacă, slovenă, spaniolă și suedeză, fiecare dintre aceste limbi fiind autentice în egală măsură.
   Articolul 3
   Intrare în vigoare
   (1)   Prezentul acord este ratificat sau aprobat de părți în conformitate cu procedurile lor interne.
   (2)   Părțile se notifică reciproc cu privire la îndeplinirea procedurilor.
   (3)   Prezentul acord intră în vigoare la data intrării în vigoare a Acordului între Uniunea Europeană și Confederația Elvețiană privind protecția denumirilor de origine și a indicațiilor geografice ale produselor agricole și alimentare, care modifică Acordul dintre Comunitatea Europeană și Confederația Elvețiană privind schimburile comerciale cu produse agricole.

      Съставено в Брюксел на седемнадесети май две хиляди и единадесета година.
      Hecho en Bruselas, el diecisiete de mayo de dos mil once.
      V Bruselu dne sedmnáctého května dva tisíce jedenáct.
      Udfærdiget i Bruxelles den syttende maj to tusind og elleve.
      Geschehen zu Brüssel am siebzehnten Mai zweitausendelf.
      Kahe tuhande üheteistkümnenda aasta maikuu seitsmeteistkümnendal päeval Brüsselis.
      Έγινε στις Βρυξέλλες, στις δέκα εφτά Μαΐου δύο χιλιάδες έντεκα.
      Done at Brussels on the seventeenth day of May in the year two thousand and eleven.
      Fait à Bruxelles, le dix-sept mai deux mille onze.
      Fatto a Bruxelles, addì diciassette maggio duemilaundici.
      Briselē, divi tūkstoši vienpadsmitā gada septiņpadsmitajā maijā.
      Priimta du tūkstančiai vienuoliktų metų gegužės septynioliktą dieną Briuselyje.
      Kelt Brüsszelben, a kétezer-tizenegyedik év május tizenhetedik napján.
      Magħmul fi Brussell, fis-sbatax-il jum ta' Mejju tas-sena elfejn u ħdax.
      Gedaan te Brussel, de zeventiende mei tweeduizend elf.
      Sporządzono w Brukseli dnia siedemnastego maja roku dwa tysiące jedenastego.
      Feito em Bruxelas, em dezassete de Maio de dois mil e onze.
      Întocmit la Bruxelles la șaptesprezece mai două mii unsprezece.
      V Bruseli dňa sedemnásteho mája dvetisícjedenásť.
      V Bruslju, dne sedemnajstega maja leta dva tisoč enojst.
      Tehty Brysselissä seitsemäntenätoista päivänä toukokuuta vuonna kaksituhattayksitoista.
      Som skedde i Bryssel den sjuttonde maj tjugohundraelva.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За Конфедерация Швейцария
         Por la Confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Για την Ελβετική Συνομοσπονδία
         For the Swiss Confederation
         Pour la Confédération suisse
         Per la Confederazione svizzera
         Šveices Konfederācijas vārdā –
         Šveicarijos Konfederacijos vardu
         A Svájci Államszövetség részéről
         Għall-Konfederazzjoni Żvizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederația Elvețiană
         Za Švajčiarsku konfederáciu
         Za Švicarsko konfederacijo
         Sveitsin valaliiton puolesta
         För Schweiziska edsförbundet

         За Княжeство Лихтенщайн
         Por el Principado de Liechtenstein
         Za Lichtenštejnské knížectví
         For Fyrstendommet Liechtenstein
         Für das Fürstentum Liechtenstein
         Liechtensteini Vürstiriigi nimel
         Για το Πριγκιπάτο του Λιχτενστάιν
         For the Principality of Liechtenstein
         Pour la Principauté de Liechtenstein
         Per il Principato del Liechtenstein
         Lihtenšteinas Firstistes vārdā –
         Lichtenšteino Kunigaikštystės vardu
         A Liechtensteini Hercegség részéről
         Għall-Prinċipat ta' Liechtenstein
         Voor het Vorstendom Liechtenstein
         W imieniu Księstwa Liechtensteinu
         Pelo Principado do Liechtenstein
         Pentru Principatul Liechtenstein
         Za Lichtenštajnské kniežatstvo
         Za Kneževino Lihtenštajn
         Liechtensteinin ruhtinaskunnan puolesta
         För Furstendömet Liechtenstein